Edwyn Alexander-Sinclair

Edwyn Alexander-Sinclair (født i 1865 på Malta, død 13. november 1945) var en offiser i den britiske marinen som deltok under den første verdenskrig og støttet esterne under den estiske uavhengighetskrigen mot Russland. Han kommanderte også China Station.

Alexander-Sinclair er for ettertiden mest kjent for å ha oppdaget den tyske flåten og for å ha løsnet det aller første skuddet under Jyllandsslaget under den første verdenskrig, og for senere å ha ledet en skvadron britiske kryssere i Østersjøen i 1918 og 1919 for å støtte uavhengigheten til Estland og Latvia.Bourne, J.M., Who's Who in World War One (Routledge, 2001) ISBN 0-415-14179-6

 Liv og virke 
 Tislig karriere 
Alexander-Sinclair i begynte i det britiske Royal Navy som kadett i 1879 i en alder av fjorten år og ble forfremmet til fenrik i 1891.Dodd, Francis, Admirals of the British Navy (READ BOOKS, 2008) ISBN 1-4086-6655-3. Han ble løytnantAlastair Wilson & Joseph F. Callo Who's Who in Naval History: From 1550 to the Present (Routledge, 2004) ISBN 0-415-30828-3 i 1890 og ble kapteinløytnant i 1909. Alexander-Sinclair hadde to kommandoer til havs, på destroyer HMS Albatross fra februar 1902 til januar 1904, og deretter på fartøyet HMS Surprise frem til 1905. Alexander-Sinclair ble forfremmet til orlogskaptein i 1905, før han ble utnevnt til kommandør for Royal Naval College som ligger i Osborne, England, en posisjon han hadde frem til 1908.

 Første verdenskrig 
I 1914, ved utbruddet av den første verdenskrig, var Alexander-Sinclair stasjonert som kaptein på dreadnought HMS Temeraire, før han gikk ombord på HMS Galatea fra 1915 som kommandør. Det var derfra han meldte enemy in sight og løsnet det aller første skuddet mot den tyske flåte under Jyllandsslaget i 1916.

Alexander-Sinclair ble forfremmet til kontreadmiral i 1917. I november 1918 fikk Alexander-Sinclair æren av å lede hele overgivelsen til den tyske flåten til en interneringsleir i Scapa Flow.

 Mellomkrigstiden 
I desember 1918 skulle Alexander-Sinclairs lede den sjette skvadron som ble sendt til Østersjøen, på anmodning fra den estiske regjeringen, å ta del i den estiske uavhengighetskrigen mot Russland. Storbritannia leverte til sammen 6500 rifler, 200 maskingevær og to feltkanoner til Estland. Den britiske skvadronen fanget også to russiske jagere, Spartak og Avtroil, og ga dem til Estland, som omdøpte skipene til Vambola og Lennuk.Queen, Estonians honour Britain's 'forgotten fleet'

Alexander-Sinclair var så fra 1920 til 1922 admiral-superintendent for Portsmouth Dockyard, fra 1922 til 1924 som viseadmiral sjeffor 1. slagskvadron i Atlantic Fleet, fra 1925 til 1926 kommandant for China Station, og så, fra forfremmelsen til admiral fra 1927 til 1930 øverstkommanderende for The Nore.

Alexander-Sinclair pensjonerte seg så fra den britiske marinen i 1930.Liddell Hart Centre for Military Archives

 Utmerkelser 
Alexander-Sinclair ble tildelt utmerkelsene Order of the Bath (KCB) og Royal Victorian Order (MVO), samt 3. klasse med sverd av den russiske Sankt Vladimirs orden.

 Referanser 

Kategori:Britiske admiraler
Kategori:Briter fra første verdenskrig
Kategori:Order of the Bath
Kategori:Personer etter føde- eller oppvekststed på Malta
Kategori:Fødsler i 1865
Kategori:Dødsfall i 1945